
Καθορισμός των αρμοδιοτήτων που διατηρούνται από τον Υπουργό 
Εσωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 1 και 2 του άρθρου 1 του Ν. 
2026/1992 «ρύθμιση θεμάτων οργάνωσης και προσωπικού της δημό¬ 
σιας διοίκησης και άλλες διατάξεις» (ΦΕΚ 43/Α'). 

2. Την αριθ. 345/1992 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Προεδρίας της Κυβέρνησης 
και Εσωτερικών, αποφασίζουμε: 

Άρθρο μόνο 

Διατηρούνται σύμφωνα με την παράγραφο 1 του άρθρου 1 του Ν. 
2026/1992 από τον Υπουργό Εσωτερικών οι κατά τις ισχύουσες δια¬ 
τάξεις αρμοδιότητες σε αντικείμενα του Υπουργείου Εσωτερικών, που 
αφορούν: 


1. Τις κατά τις περιπτώσεις των διατάξεων των εδαφίων α' - ε’ της 
παραγράφου 2 του άρθρου 1 του Ν. 3200/1955 «περί διοικητικής 
αποκεντρώσεως» (ΦΕΚ 97/Α’), όπως συμπληρώθηκε με το άρθρο 8 
του Ν.Δ. 3620/1956 (ΦΕΚ 279/Α"), αρμοδιότητες. 

2. Όλες τις αρμοδιότητες που ασκούνται από τον Υπουργό και ανά¬ 
γονται στην προπαρασκευή και ενέργεια των εκλογών του Εθνικού και 
Ευρωπαϊκού Κοινοβουλίου, δημοψηφισμάτων και εκλογών ανάδειξης 
των αρχών των οργανισμών τοπικής αυτοδιοίκησης, σύνταξης, αναθε¬ 
ώρησης και κωδικοποίησης των εκλογικών καταλόγων, καθώς και 
χρηματοδοτήσεις των κομμάτων (Π.Δ. 49/1988 ΦΕΚ 18/Α’, 265/ 
1989 ΦΕΚ 126/Α’ και 323/1989 ΦΕΚ 146/Α\ Ν. 1487/1984 
ΦΕΚ 166/Α·, 1878/1990 ΦΕΚ 33/Α’, 1879/1990 ΦΕΚ 38/Α’ 
και 1907/1990 ΦΕΚ 163/Ά). 

3. Την αναγνώριση ιθαγένειας ομογενών απόλιδων ή αγνώστου ιθα¬ 
γένειας που κατοικούν στην αλλοδαπή (άρθρο 5 Κώδικας Ελληνικής 
Ιθαγένειας (Κ.Ε.Ι.) Ν.Δ. 3370/1955 ΦΕΚ 258/Α’). 

4. Την κτήση της ελληνικής ιθαγένειας με πολιτογράφηση· (άρθρο 6 
και 7 Κώδικος Ελληνικής Ιθαγένειας (Κ.Ε.Ι.), όπως αντικαταστάθη- 
καν με το άρθρο 3 Ν. 1438/1984 ΦΕΚ 60/Α’). 

5. Την απώλεια της ελληνικής ιθαγένειας, λόγω κτήσης αλλοδαπής 
ή εγκατάλειψης του Ελληνικού εδάφους χωρίς πρόθεση παλινόστησης ή 
έκπτωσης (άρθρα 14, 19 και 20 Κ.Ε.Ι.). 

6. Την αμφισβήτηση ιθαγένειας (άρθρο 26 Κ.Ε.Ι.). 

7. Την επίλυση αμφισβηήσεων για τους πολλαπλώς εγγεγραμμέ¬ 
νους στα μητρώα αρρένων επί διαφωνιών νομάρχη και διευθυνή στρα¬ 
τολογικού γραφείου, καθώς και επί (αντιρρήσεων του πολλαπλώς εγγε¬ 
γραμμένου (άρθρο 8 Ν.Δ. 762/1970 ΦΕΚ 280/Α'). 

8. Τη μέριμνα για την εκτύπωση των δελτίων ταυτότητας (παρ. 2 
εδάφιο δεύτερο άρθρου 1 Ν. 1988/1991 ΦΕΚ 189/Α’). 

9. Τον καθορισμό σειράς προβαδίσματος κατά τις επίσημες εορτές 
και τελετές (άρθρο 10 Ν.Δ. 4260/1962 ΦΕΚ 186/Α"). 

10. Τον ορισμό των προδιαγραφών και των μεγεθών των επαιρομέ- 
νων σημαιών από τις κρατικές υπηρεσίες, τον καθορισμό των καταστη¬ 
μάτων στα οποία η Εθνική Σημαία θα παραμένει σε έπαρση, καθώς και 
τον καθορισμό των ημερών γενικού σημαιοστολισμού, λόγω εορτασμού, 
εθνικού ή δημόσιου πένθους και κατά τις αποφασιζόμενες, εκτάκτως, 
περιπτώσεις, πέραν των προβλεπομένων από τις εκάστοτε ισχύουσες οι¬ 
κείες διατάξεις, και των ημερών που οι Σημαίες των παραγράφων 1 και 
2 του άρθρου 2 και οι του άρθρου 3 του Ν. 851/1978 επαίρονται μεσι- 
στίως κατά τις ημέρες εθνικού ή δημόσιου πένθους (άρθρα 1 παρ. 7, 2 
παρ. 1δ, 3γ, 3 και άρθρο 6 παρ. Ια και 6 Ν. 851/1978 ΦΕΚ 233/ 
Α’). 

11. Την κατάρτιση κανονισμού λειτουργίας των περιφερειακών, νο¬ 
μαρχιακών και επαρχιακών συμβουλίων (άρθρα 64 παρ. 5 Ν. 1622/ 
1986 ΦΕΚ 92/Α’, παρ. 6 Ν. 1235/1982 ΦΕΚ 26/Α’ και 7 παρ. 5 
Ν. 1416/1984 ΦΕΚ 18/Α'). 

12. Την απόδοση των εξόδων παράστασης στο νέο οργανισμό τοπι¬ 
κής αυτοδιοίκησης που προκύπτει από την ένωση δήμων και κοινοή- 
των, καθώς και τον ορισμό των διαδικασιών και κάθε αναγκαίας λεπτο¬ 
μέρειας για την εφαρμογή των διατάξεων του ΔΚΚ που αφορούν τη συ¬ 
νένωση Ο.Τ.Α. (άρθρο 4 παρ. 11 και 14 Π.Δ. 323/1989 ΦΕΚ 146/ 
Α’). 

13. Τον καθορισμό εξόδων παράστασης των δημάρχων, αντιδημάρ- 
χων και προέδρων κοινοτήτων (άρθρο 160 Π.Δ. 323/1989 ΦΕΚ 
146/Α·). 

14. Τον καθορισμό αποζημίωσης μελών δημοτικού συμβουλίου, δη¬ 
μαρχιακής επιτροπής και κοινοτικού συμβουλίου για τη συμμετοχή 
τους στις συνεδριάσεις (άρθρο 161 Π.Δ. 323/1989 ΦΕΚ 146/Α’). 

15. Την απόλυση δημάρχων, προέδρων κοινοτήτων, δημοτικών και 
κοινοτικών συμβούλων, καθώς και τον ορισμό των δικαστικών μελών 
και του γραμματέα στο αρμόδιο για την παροχή γνώμης συμβούλιο (άρ¬ 
θρο 173 Π.Δ. 323/1989 ΦΕΚ 146/Α - ). 

16. Τη σύσταση συνδέσμου δήμων ή κοινοτήτων ή δήμων και κοινο¬ 
τήτων που υπάγονται σε περισσότερους όμορους νομούς, τη συμμετοχή 
ή αποχώρηση από το σύνδεσμο αυτό, τη διεύρυνση των σκοπών, την πα¬ 
ράταση της διάρκειας, την αύξηση των εισφορών και τον καθορισμό ή τη 
μεταφορά της έδρας σε περίπτωση διαφωνίας των νομαρχών (άρθρο 
190 παρ. 6 Π.Δ 323/1989 ΦΕΚ 146/Α - ). 

17. Την έγκριση για τη εγγραφή υποχρεωτικών εισφορών στους 
προϋπολογισμούς των δήμων και κοινοτήτων (άρθρο 201 παρ. 2 Π.Δ. 
323/1989 ΦΕΚ 146/Α - ). 

18. Τη διαταγή διεξαγωγής ελέγχου της ταμιακής διαχείρισης των 
δήμων και κοινοτήτων (άρθρο 213 Π.Δ. 323/1989 ΦΕΚ 146/Α - ). 

19. Την αυξομείωση των χρηματικών ορίων και ποσών'που ορίζο¬ 
νται στο δημοτικό και κοινοτικό κώδικα ή στα Π.Δ. που εκδίδονται σε 
εξουσιοδότησή του (άρθρο 288 Π.Δ. 323/1989 ΦΕΚ 146/Α'), καθώς 
επίσης και τη ρύθμιση αναγκαίων λεπτομερειών για την εφαρμογή δια¬ 
τάξεων του ίδιου κώδικα, που αφορούν: α) την οργάνωση και λειτουργία 
της ειδικής υπηρεσίας του δήμου ή της κοινότητας (άρθρο 25, Π.Δ. 
323/1989 ΦΕΚ 146/Α - ), β) την οικονομική διοίκηση και τα έργα των 
Ο.Τ.Α. που συνενώνονται (άρθρο 111 Π.Δ. 323/1989 ΦΕΚ 146/Α - ), 
γ) τα ιδρύματα, νομικά πρόσωπα και συνδέσμους των Ο.Τ.Α. που συνε¬ 
νώνονται (άρθρα 186, 188, 197 Π.Δ. 323/1989 ΦΕΚ 146/Α - ), και 
δ) τη σύσταση δημοτικής ή κοινοτικής επιχείρησης (άρθρα 270, 275 
Π.Δ. 323/1989 ΦΕΚ 146/Α - ). 

20. Τον καθορισμό ωρών απασχόλησης υπαλλήλων που εκτελούν 
πέραν του υποχρεωτικού ωραρίου την εργασία των ληξιαρχείων και των 
στερουμένων προσωπικού κοινοτήτων, δημοτικών και κοινοτικών νομι¬ 
κών προσώπων και συνδέσμων Ο.Τ.Α. (άρθρο 109 Ν. 1188/1981 
ΦΕΚ 204/Α - ). 

21. Την απόσπαση υπαλλήλων Ο.Τ.Α. σε άλλο Ο.Τ.Α. για συνυπη- 
ρέτηση με σύζυγο δημόσιο υπάλληλο ή υπάλληλο Ν.Π.Δ.Δ. ή Ο.Τ.Α. 
όταν η απόσπαση γίνεται σε Ο.Τ.Α. άλλου νομού (άρθρο 66 Ν. 1416/ 
1984 ΦΕΚ 18/Α - ). 

22. Τη διοικητική αποκατάστασηκ, καθώς και την επαναφορά στην 
υπηρεσία των απολυθέντων ή εξαναγκασθέντων σε παραίτηση κατά το 
διάστημα της δικτατορίας υπαλλήλων οργανισμών τοπικής αυτοδιοίκη¬ 
σης (άρθρο 17 Ν. 1543/1985 ΦΕΚ 73/Α - , 5 Ν.Δ. 76/1974 ΦΕΚ 
266/Α - και 2 Ν. 193/1975 ΦΕΚ 223/Α - ). 

23. Την εκτέλεση των προγραμμάτων εκπαίδευσης και επιμόρφω¬ 
σης αιρετών στελεχών και υπαλλήλων φορέων της τοπικής αυτοδιοίκη¬ 
σης, καθώς και τη ρύθμιση των θεμάτων απαλλαγής των εκπαιδευομέ- 
νων από τα καθήκοντά τους και κάθε αναγκαίας λεπτομέρειας (άρθρο 
14, παρ. 1, 2 και 4 Ν. 1491/1984 ΦΕΚ 173/Α - ). 

24. Αποσπάσεις και μετατάξεις υπαλλήλων Ο.Τ.Α. (άρθρο 58 Ν. 
1943/1991 ΦΕΚ 50/Α - ). 

25. Την αυξομείωση του ποσοστού που εγγράφεται υποχρεωτικά 
ν> κατ’ έτος στον προϋπολογισμό των κοινοτήτων, το προσωπικό των 

οποίων υπάγεται στις διατάξεις του δεύτερου μέρους του Ν. 1188/ 
1981 και την αυξομείωση του ποσού για τακτική οικονομική ενίσχυση 
των κοινοτήτων αυτών για την πληρωμή των αποδοχών, των ταχτικών 
υπαλλήλων τους, καθώς και τον καθορισμό του τρόπου κίνησης του λο¬ 
γαριασμού με τον τίτλο «πληρωμαί αποδοχών κοινοτικών υπαλλήλων» 
(άρθρα 312 παρ. 2 εδάφ. β' και 313 παρ. 1 Ν. 1188/1981 ΦΕΚ 
204/Α', όπως αντικαταστάθηκαν με τις παρ. 1 και 3 του άρθρου 27 Ν. 
1832/1989 ΦΕΚ 54/Α - και άρθρο 314 Ν. 1188/1981 ΦΕΚ 204/ 
Α - ). 

26. Τη χορήγηση ατόκων δανείων στις κοινότητες και δήμους με 
πληθυσμό μέχρι 20.000 κατοίκους για εκτέλεση έργων κοινής ωφέ¬ 
λειας (άρθρο 67 Ν.Δ. 3033/1954 ΦΕΚ 258/Α - , όπως ισχύει). 

27. Την κατανομή εσόδων σε δήμους, κοινότητες και λοιπούς δι¬ 
καιούχους από: α) τους κεντρικούς αυτοτελείς πόρους των δήμων και 
κοινοτήτων, β) το προϊόν του τόκου από τις καταθέσεις εσόδων των δή¬ 
μων και κοινοτήτων, και γ) το προϊόν του φόρου ζύθου (άρθρα 25 παρ. 7 
Ν. 1828/1989 ΦΕΚ 2/Α\ 215 Π.Δ. 323/1989 ΦΕΚ 146/Α - και 9 


Ν.Δ. 703/1970 ΦΕΚ 219/Α - ). 

28. Την κατανομή στους Ο.Τ.Α. που συνενώνονται κατά τις διατά¬ 
ξεις του άρθρου 1 τουΝ. 1622/1986 και του άρθρου 12 του Ν. 1416/ 
1984 οικονομικών ενισχύσεων (άρθρο 2 Ν. 1622/1986 ΦΕΚ 92/Α - ). 

29. Την κατανομή του εισπραττόμενου ποσού από το ειδικό τέλος επί 
του ακαθάριστου εισοδήματος από οικοδομές στις επιχειρήσεις ύδρευ¬ 
σης και αποχέτευσης δήμων και κοινοτήτων (άρθρο ΐ2 Ν. 1069 ΦΕΚ 
191/Α - ). 

30. Τον καθορισμό των εισφορών των μελών των τοπικών ενώσεων 
δήμων και κοινοτήτων και της κεντρικής ένωσης δήμων και κοινοτή¬ 
των Ελλάδος, καθώς και την παρακράτηση και απόδοση της εισφοράς 
από την τακτική οικονομική ενίσχυση που δικαιούται αν ο υπόχρεως δή¬ 
μος ή κοινότητα δεν την αποδόσει (άρθρο 70 Ν. 1416/1984 ΦΕΚ 
18/Α - ). 

31. Τη συγκρότηση επιτροπών για συμβιβαστική επίλυση φορολογι¬ 
κών διαφορών μεταξύ δημοτών και δήμων και κοινοτήτων της τέως 
διοίκησης πρωτευούσης (άρθρο 32 Ν. 1080/1980 ΦΕΚ 246/Α - ). 

32. Την έγκριση κανονισμών εσωτερικής λειτουργίας και οικονομι¬ 
κής διοίκησης και διαχείρισης της ΚΕΔΚΕ, την επιβολή προληπτικού 
ελέγχου στις δαπάνες αυτής, καθώς και τον καθορισμό τρόπου διεξαγω¬ 
γής διαχείρισης και κίνησης των λογαριασμών των ΤΕΔΚ και ΚΕΔΚΕ 
(άρθρο 14 Π.Δ. 197/1978 ΦΕΚ 43/Α - ). 

33. Την έγκριση αποφάσεων του διοικητικού συμβουλίου της 
ΚΕΔΚΕ που αφορούν: α) την ανάθεση, κατ’ εξαίρεση, της μελέτης θε¬ 
μάτων τοπικής αυτοδιοίκησης, σε ειδικούς επιστήμονες, β) τον προϋπο¬ 
λογισμό και απολογισμό, και γ) τη σύγκληση συνεδρίων (άρθρα 13 παρ. 
9, 15 παρ. 5 και 17 παρ. 3 Π.Δ. 197/1978 ΦΕΚ 43/Α - ). 

34. Την υπαγωγή δαπανών δήμων και κοινοτήτων στις διατάξεις 
του άρθρου 37 του από 15.6.1959 Β.Δ. και τον καθορισμό δικαιολογη- 
τιχών εγγράφων ή τίτλων εκκαθάρισης δαπανών στις περιπτώσεις που 
δεν προβλέπονται από το νόμο (άρθρα 39 και 20 του από 15.6.1959 
Β.Δ., ΦΕΚ 114/Α - ). 

35. Τον καθορισμό των αναγκαίων.λεπτομερειών για την εφαρμογή 
διατάξεων των Ν. 1080/1980, 1416/1984 και 1828/1989, που 
αφορούν την επιβολή και είσπραξη του τέλους φωτισμού από τους δή¬ 
μους και κοινότητες, τις αρμοδιότητες των Ο.Τ.Α. για την τήρηση των 
διατάξεων για την καθαριότητα και στάθμευση οχημάτων, τη σύσταση 
κοινών υπηρεσιών από τους Ο.Τ.Α. και το τέλος που επιβάλλεται υπέρ 
των Ο.Τ.Α. για τα οχήματα που επιβιβάζονται σε οχηματαγωγό πλοίο 
(άρθρα 10 και 26 Ν. 1080/1980 ΦΕΚ 246/Α - , 63 Ν. 1416/1984 
ΦΕΚ 18/Α - και 26 Ν. 1828/1989 ΦΕΚ 2/Α - ). 

36. Την εξαίρεση ενοικίασης δημοτικών φόρων και τελών (άρθρο 68 
Β.Δ. της 24.9/20.10.1958 ΦΕΚ 171/Α - ). 

37. Τη σύσταση, ενοποίηση, μεταφορά καί κατάργηση εργοταξίων ή 
συνεργείων συντήρησης και επισκευής του μηχανικού εξοπλισμού των 
νομαρχιακών ταμείων, και τον ορισμό των θέσεων του απαιτούμενου 
προσωπικού, καθώς και την παραχώρηση σε δημόσιες, δημοτικές και 
κοινοτικές αρχές μηχανημάτων, οχημάτων, εργαλειομηχανών και υλι¬ 
κών εν γένει που ανήκουν στο Υπουργείο Εσωτερικών και τα νομαρ¬ 
χιακά ταμεία ή άλλες δημόσιες αρχές (άρθρο 5 παρ. 1 και 3 και άρθρο 8 
Ν.Δ. 328/1969 ΦΕΚ 219/Α - ). 

38. Την επιχορήγηση των νομαρχιακών ταμείων (άρθρο 4 Ν.Δ. 
328/1969 ΦΕΚ 219/Α - ). 

39. Τη ρύθμιση του τρόπου λειτουργίας, συντήρησης, επισκευής, 
διάθεσης των καταβλητέων τελών ή μισθωμάτων και της διενέργειας 
των αναγκαιουσών δαπανών του μηχανικού εξοπλισμού των νομαρχια¬ 
κών ταμείων και κάθε δαπάνης για τη λειτουργία των κεντρικών και 
περιφερειακών συνεργείων ή εργοταξίων επισκευών μηχανημάτων, κα¬ 
θώς και κάθε αναγκαίας λεπτομέρειας (άρθρα 9 παρ. 4 και 10 Ν.Δ. 
18/1968 ΦΕΚ 280/Α ). 

40. Την έγκριση του προϋπολογισμού εσόδων και εξόδων και του 
απολογισμού του λογαριασμού «κεφάλαια προς τεχνικόν εξοπλισμόν δή¬ 
μων και κοινοτήτων άρθρου 68 Ν.Δ. 3033/1954», καθώς και τη δια¬ 
χείριση και εκτέλεση του προϋπολογισμού αυτού, (άρθρα 5, 6 και 8 της 
86301/1974 απόφασης Υπουργού Εσωτερικών, ΦΕΚ 1138/Β - ). 

41. Την έγκριση των προϋπολογισμών και απολογισμών, καθώς και 
τη διαχείριση και εκτέλεση των ειδικών λογαριασμών του Ν.Δ. 309/ 
1974 «εφόδια ύδρευσης ΥΠ.ΕΣ., προμήθεια οχημάτων, μηχανημάτων 
δήμων και κοινοτήτων από έτος 1976 και εφεξής» (Απόφαση Υπουργού 
Εσωτερικών 79213/1976, ΦΕΚ 1268/Β - ). 

42. Τη σύσταση πάγιας προκαταβολής (άρθρα 14 και 15 των 
86301/1974 και 92912/1974 αποφάσεων Υπουργού Εσωτερικών, 
ΦΕΚ 1138/Β - ). 

43. Την εκποίηση άχρηστου μηχανικού εξοπλισμού και λοιπού υλι¬ 
κού (άρθρο 17 της 86301/1974 απόφασης Υπουργού Εσωτερικών, 
ΦΕΚ 1138/Β - ). 

44. Την προμήθεια μηχανημάτων, οχημάτων, ανταλλακτικών, υλι¬ 
κών κάθε μορφής και εφοδίων ύδρευσης για τους Ο.Τ.Α., συνδέσμους, 
νομικά πρόσωπα, ιδρύματα και επιχειρήσεις τους και για τα νομαρ¬ 
χιακά ταμεία (Ν. 1797/1988 ΦΕΚ 164/Α\ Ν. 2000/1991 ΦΕΚ 
206/Α·, Ν.Δ. 309/1974 ΦΕΚ 45/Α\ Ν.Δ. 3033/1954 ΦΕΚ 258/ 
Α’, Π.Δ. 169/1981 ΦΕΚ 49/Α\ Π.Δ. 173/1990 ΦΕΚ 62/Α>αι 
86301/1974 απόφαση Υπουργού Εσωτερικών, ΦΕΚ 1138/Β - ). 

45. Την κατάρτιση ενιαίου κανονισμού προμηθειών των Ο.Τ.Α. (άρ¬ 
θρο 38 Ν. 2000/1991, ΦΕΚ 206/Α - ). 

46. Την ανάθεση σύνταξης μελέτης δημοτικών και κοινοτικών έρ¬ 
γων, προμηθειών κ.λπ. σε τεχνικό ΤΥΔΚ άλλης νομαρχίας ή της τεχνι¬ 
κής υπηρεσίας του Υπουργείου Εσωτερικών, όταν το τεχνικό προσω¬ 
πικό της νομαρχίας δεν είναι επαρκές ή δεν υπηρετεί αρμόδιος κατά ειδι¬ 
κότητα τεχνικός (άρθρο 1 παρ. 2 Π.Δ. 28/1980, ΦΕΚ ΪΙ/Α'). 

47. Την ανάθεση επίβλεψης προμηθειών σε τεχνικό ΤΥΔΚ άλλης νο¬ 
μαρχίας, όταν το τεχνικό προσωπικό της νομαρχίας δεν είναι επαρκές ή 
δεν υπηρετεί αρμόδιος κατά ειδικότητα τεχνικός (άρθρο 6 παρ. 2 Π.Δ. 
28/1980, ΦΕΚ Π/Α'). 

48. Την ανάθεση της επίβλεψης μελετών σοβαρών ή ειδικών έργων 
σε μηχανικό της διεύθυνσης τεχνικών υπηρεσιών της κεντρικής υπηρε¬ 
σίας του Υπουργείου Εσωτερικών (άρθρο 8 Π.Δ. 28/1980, ΦΕΚ 

Π/Α’)· 

49. Τον ορισμό διπλωματούχου μηχανικού, προϊσταμένου ΤΥΔΚ 
άλλου νομού, για θεώρηση μελετών δημοτικών και κοινοτικών έργων 
και προμηθειών, όταν αυτές συντάσσονται από διπλωματούχους μηχα¬ 
νικούς και ο προϊστάμενος της ΤΥΔΚ δεν είναι διπλωματούχος μηχανι¬ 
κός (άρθρο 10 και 70 Π.Δ. 28/1980 ΦΕΚ 11/Α - ). 

50. Τον ορισμό τεχνικού υπαλλήλου της κεντρικής υπηρεσίας του 
Υπουργείου Εσωτερικών κατά τη διεξαγωγή δημοπρασιών εκτέλεσης 
δημοτικών και κοινοτικών προμηθειών, εφόσον παρίσταται ανάγκη, για 
υποβοήθηση της επιτροπής (άρθρο 18 Π.Δ. 28/1980, ΦΕΚ 11/Α - ). 

51. Τον ορισμό τεχνικού υπαλλήλου για να γνωμοδοτήσει επί δημο¬ 
πρασιών με συμπλήρωση τιμολογίου για την προμήθεια από Ο.Τ.Α. 
μηχανημάτων, οχημάτων, φωτιστικών σωμάτων, ανταλλακτικών λοι¬ 
πών εφοδίων και για την προμήθεια αντλητικών συγκροτημάτων, όταν 
στην οικεία νομαρχία δεν υπηρετεί τεχνικός υπάλληλος αναλόγου ειδι¬ 
κότητας (άρθρο 19 παρ. 2 Π.Δ. 28/1980, ΦΕΚ ΪΙ/Α’). 

52. Τον ορισμό των τεχνικών μελών που λείπουν για πλήρη συγκρό¬ 
τηση της τριμελούς επιτροπής από μηχανικούς για εξέταση και αξιολό¬ 
γηση των προσφορών ιδιαζούσης σημασίας ή μεγάλης αξίας προμη¬ 
θειών Ο.Τ.Α. (άρθρα 19 παρ. 4 Π.Δ. 28/1980 ΦΕΚ 11/Α' και 1 Π.Δ. 
347/1986 ΦΕΚ 154/Α - ). 

53. Τον ορισμό ειδικού μέλους της Επιτροπής παραλαβής προμη¬ 
θειών Ο.Τ.Α. όταν η παραλαβή γίνεται στην Αθήνα και το ζητήσει ο οι¬ 
κείος δήμος ή κοινότητα ή όταν ο νομάρχης δηλώσει ότι δεν υπηρετεί 
στην περιφέρειά του υπάλληλος της απαιτούμενης ειδικότητας (άρθρο 
67 παρ. 3 Π.Δ. 28/1980, ΦΕΚ 11/Α - ). 

54. Τον ορισμό διπλωματούχου μηχανικού κατηγορίας ΠΕ οιουδή- 
ποτε βαθμού της κεντρικής υπηρεσίας του Υπουργείου ή της ΤΥΔΚ άλ¬ 
λου νομού, για την επίβλεψη έργων Ο.Τ.Α., όταν δεν υπάρχει κατάλλη¬ 
λος τεχνικός υπάλληλος στο Νομό (άρθρο 8 παρ. 1 Π.Δ. 171/1987, 
ΦΕΚ 84/Α - ). 

55. Την έγκριση για την εφαρμογή των περιπτώσεων της παρ. 5 του 
άρθρου 6 του Ν. 1418/1984, που αφορούν την ανάθεση καθηκόντων 
τεχνικού συμβούλου, όταν πρόκειται για σημαντικά ή τεχνικά πολύ¬ 
πλοκα ή εξειδικευμένης τεχνολογίας έργα Ο.Τ.Α. (άρθρο. 8 παρ. 2 Π.Δ. 
171/1987, ΦΕΚ 84/Α - ). 

' 56. Τον χαρακτηρισμό έργου των Ο.Τ.Α. ως ειδικό ή έργο με ειδικές 

συνθήκες εκτέλεσης ή ειδικής κατηγορίας έργων προκειμένου να απο- 
φασιστεί η απευθείας ανάθεση (άρθρο 9 παρ. 2δ Π.Δ. 171/1987, ΦΕΚ 
84/Α - ). 

57. Τον ορισμό εκπροσώπου στη διυπουργική επιτροπή υδάτων και 
παραπομπή θεμάτων αρμοδιότητας Υπουργείου Εσωτερικών στην ίδια 
επιτροπή (άρθρο 3 Ν. 1739/1987, ΦΕΚ 201/Α - ). 

58. Την κατανομή του μηχανικού εξοπλισμού της Σ.Υ.Κ.Ε.Α. και 
των ΜΟΜΑ και ΒΥ/Σ.Υ.Κ.Ε.Α. στα νομαρχιακά ταμεία (άρθρο 18 Ν. 
2026/1992, ΦΕΚ 43/Α - ). 

59. Την έγκριση αποφάσεων διοικητικού συμβουλίου νομαρχιακών 
ταμείων για την παραλαβή προμήθειας ειδών από το εξωτερικό, που γί¬ 


νεται εκτός Ελλάδος (άρθρο 22 παρ. 2 Π.Δ. 715/1979, ΦΕΚ 212/ 
Α '>· 

60. Την έγκριση εγκατάστασης τηλεφωνικών συνδέσεων, τον καθο¬ 
ρισμό των υπηρεσιών που δικαιούνται να πραγματοποιηθούν κρατικές 
υπεραστικές τηλεφωνικές συνδιαλέξεις μέσω Ο.Τ.Ε., τον καθορισμό του 
αριθμού συνδιαλέξεων, καθώς και την έγκριση εγκατάστασης ευθειών 
συνδέσεων, τερματικών κέντρων κυκλωμάτων κ.λπ. (άρθρα 3 Β.Δ. 83/ 
1969 ΦΕΚ 20/Αϊ 50 Π.Δ. 770/1975 ΦΕΚ 248/Α - και κοινή 
υπουργική απόφαση ΔΙΟΔ/Φ 60/1/Α 4061/20.3.1984 ΦΕΚ 155/ 

Β’). 

61. Τη διάθεση Κ.Υ. αυτοκινήτων (Ν.Δ. 2398/1953 ΦΕΚ 117/Α - 
και απόφαση Υπουργού Προεδρίας της Κυβέρνησης Α.Π.: 6400/ 
2060/25.5.1984 ΦΕΚ 387/Β - ). 

Στον Υπουργό Εσωτερικών αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 25 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΣΩΤΗΡΗΣ ΚΟΥΒΕΛΑΣ ΝΙΚΟΛΑΟΣ ΚΛΕΙΤΟΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 293 (2) 

Σύσταση Διεύθυνσης Οικονομικού στο Υπουργείο Εργασίας, τροποποί¬ 
ηση και συμπλήρωση Οργανισμού Υπουργείου Εργασίας (Π.Δ. 

368/1989, ΦΕΚ 163/Α - ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 24 του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α - ). 

2. Τις διατάξεις του άρθρου 7 και της παρ. 10 του άρθρου 9 του Ν. 
1586/86 «βαθμολογική διάρθρωση των θέσεων του Δημοσίου, Νομι¬ 
κών Προσώπων Δημοσίου Δικαίου και των Οργανισμών Τοπικής Αυτο¬ 
διοίκησης και άλλες διατάξεις» (ΦΕΚ 37/Α - ). 

3. Τις διατάξεις του άρθρου 2 του Ν. 51/1975 «περί αναδιοργανώ- 
σεως των δημοσίων πολιτικών υπηρεσιών» (ΦΕΚ 125/Α - ), όπως τρο¬ 
ποποιήθηκε και συμπληρώθηκε με το Ν. 1256/1982 (ΦΕΚ 65/Α - ) 
και το Ν. 1320/83 (ΦΕΚ 6/Α - ). 

4. Γην αριθ. Υ.1660/1007556/116/0006/23.1.92 κοινή από¬ 
φαση του Πρωθυπουργού και του Υπουργού Οικονομικών «ανάθεση αρ¬ 
μοδιοτήτων του Υπουργού Οικονομικών στον Υφυπουργό Οικονομι¬ 
κών» (ΦΕΚ 31/Β’). 

5. Την αριθ. 356/1992 γνωμοδότηση του Συμβουλίου της Επικρά¬ 
τειας, με πρόταση του Υπουργού Προεδρίας της Κυβέρνησης, του 
Υπουργού Εργασίας και του Υφυπουργού Οικονομικών, αποφασί- 
ζουμε: 

Άρθρο 1 

Σύσταση Διεύθυνσης Οικονομικού 
και αρμοδιότητες αυτής 

1. Στο Υπουργείο Εργασίας συνιστάται Διεύθυνση Οικονομικού που 
υπάγεται στη Γενική Δ/νση Διοικητικής Υποστήριξης, η οποία συστή- 
θηκε σύμφωνα με τις διατάξεις της περ. γ - παρ. 1 του άρθρου 1 του Π.Δ. 
337/90 (ΦΕΚ 135/Α - ). 

2. Η Διεύθυνση Οικονομικού συγκροτείται από τα εξής τμήματα: 

α) Τμήμα Προϋπολογισμού και Μισθοδοσίας. 

-β) Τμήμα Προϋπολογισμών, Νομικών Προσώπων και Δημοσίων 
Επενδύσεων. 

γ) Τμήμα Διοικητικής Μέριμνας. 

3. Οι αρμοδιότητες της Δ/νσης Οικονομικού ανάγονται στα ακό¬ 
λουθα θέματα, που κατανέμονται μεταξύ των τμημάτων ως εξής: 

α) Τμήμα Προϋπολογισμού και Μισθοδοσίας. 

αα) Η μέριμνα για την κατάρτιση και τροποποίηση του προϋπολογι¬ 
σμού του Υπουργείου, 

ββ) Η παρακολούθηση και η εκτέλεση του προϋπολογισμού του 
Υπουργείου και η διαχείριση των δαπανών. 

γγ) Εκκαθάριση αποδοχών και γενικά αποζημιώσεων προσωπικού 
του Υπουργείου. 

δδ) Ο καθορισμός αμοιβών συμβουλίων, επιτροπών και ομάδων ερ¬ 
γασίας. 

εε) Η κατάρτιση προγραμμάτο& και η έκδοση αποφάσεων εκτέλεσης 
υπηρεσίας των υπαλλήλων κατά τις Κυριακές και εξαιρέσιμες ημέρες 
και κατά τις εργάσιμες ημέρες, πέρα από το ισχύον ωράριο ημερήσιας 
απασχόλησής τους. 

β) Τμήμα Προϋπολογισμών, Νομικών Προσώπων και Δημοσίαν 
Επενδύσεων. 

αα) Η έγκριση και η τροποποίηση των υποβαλλομένων προϋπολογι¬ 
σμών των εποπτευομένων Οργανισμών και Ειδικών Λογαριασμών, η 
παρακολούθηση της εκτέλεσης των προϋπολογισμών αυτών και η έκ¬ 
δοση των σχετικών αποφάσεων. 

ββ) Η μέριμνα για την κατάρτιση και τροποποίηση του προγράμμα¬ 
τος δημοσίων επενδύσεων του Υπουργείου και η παρακολούθηση της 
εκτέλεσής του. 

γγ) Η μελέτη, εισήγηση και λήψη μέτρων που σχετίζονται με τους 
πόρους των εποπτευομένων Οργανισμών και τον τρόπο βεβαίωσης και 
είσπραξης αυτών με επιφύλαξη των προβλέψεων του άρθρου 10 παρ. 
2α(ββ) του Π.Δ. 368/89. 

δδ) Η παρακολούθηση των εσόδων και δαπανών των Οργανισμών 
και η συλλογή και επεξεργασία σχετικών στατιστικών στοιχείων. 

εε) Η μέριμνα παροχής οδηγιών και κατευθύνσεων για τη λογιστική 
οργάνωση των Οργανισμών, ως και ο οικονομικός έλεγχος της διαχεί¬ 
ρισης των κεφαλαίων εν γένει και της περιουσίας αυτών. 

στστ) Η Διεύθυνση της εν γένει οικονομικής κατάστασης και η τή¬ 
ρηση αναλυτικών στοιχείων της περιουσίας των Οργανισμών και η 
λήψη μέτρων για την αποδοτικότερη εκμετάλλευση των διαθεσίμων κε¬ 
φαλαίων τους. 

ζζ) Η επιμέλεια θεμάτων που αφορούν την εκτέλεση οικοδομικών έρ¬ 
γων από τους εποπτευόμενους οργανισμούς και η τήρηση αναλυτικών 
στοιχείων περί τούτων, με την επιφύλαξη του άρθρου 14 παρ. 2α(δδ) 
του Π.Δ. 368/89. 

ηη) Η μέριμνα για την έγκριση του προγράμματος δημοσίων επενδύ¬ 
σεων των εποπτευομένων οργανισμών και η παρακολούθηση της εκτέ¬ 
λεσής του. 

θθ) Η έκδοση αποφάσεων έγκρισης υπερωριακής απασχόλησης 
υπαλλήλων των Οργανισμών που εποπτεύονται από το Υπουργείο, 
γ) Τμήμα Διοικητικής Μέριμνας. 

αα) Η καταγραφή των ετήσιων αναγκών παντός είδους υλικού σε συ¬ 
νεργασία με τις αρμόδιες υπηρεσίες. 

ββ) Η μέριμνα για την ομαλή λειτουργία και συντήρηση του κάθε εί¬ 
δους εξοπλισμού του Υπουργείου περιλαμβανομένων και των οχημά¬ 
των. 

γγ) Η μέριμνα γιά τη βελτίωση των συνθηκών εργασίας των υπαλ¬ 
λήλων του Υπουργείου κατόπιν εισηγήσεως της Δ/νσης Συνθηκών Ερ¬ 
γασίας. 

δδ) Η έκδοση διαταγών κίνησης και κυκλοφορίας των οχημάτων του 
Υπουργείου. 

εε) Η μέριμνα για την προμήθεια κάθε μηχανήματος, υλικού εφοδίου 
ή άλλου περιουσιακού στοιχείου. 

στστ) Η μέριμνα για την εκποίηση κάθε περιουσιακού στοιχείου, 
ζζ) Η μέριμνα για τη στέγαση της υπηρεσίας, 
ηη) Η μέριμνα για τη διαχείριση υλικού της υπηρεσίας, 
θθ) Η μέριμνα για την εκτέλεση εργασιών (τυπογραφικών, επισκευής 
και συντήρησης κτιρίων, εγκαταστάσεων, μηχανημάτων, αυτοκινήτων 
κ.λπ.). 

4. Καταργείται το Τμήμα Οικονομικής Διοίκησης και Προμηθειών 
ιου εδαφ. γ' της παρ. 1 του άρθρου 3 του Π.Δ. 368/89 και οι αρμοδιό¬ 
τητες του καταργουμένου τμήματος, με την ισχύ του παρόντος Π.Δ/ 
ιος, μεταφέρονται στη Δ/νση Οικονομικού. 

Άρθρο 2 

’Οπου στο άρθρο 3 του Π.Δ. 368/89 αναφέρεται η λέξη «Διοικητι- 
ιού» αυτή αντικαθίσταται με τη λέξη «προσωπικού». 

Άρθρο 3 · 

1. Η περίπτωση εε' της παρ. 2 του άρθρου 3 του Π.Δ. 368/89 αντι- 
(αθίσταται ως εξής: 

«Η συγκρότηση και λειτουργία των Συμβουλίων, Επιτροπών και 
Ομάδων Εργασίας της Κεντρικής Υπηρεσίας του Υπουργείου, καθώς 
ιαι η συγκρότηση των Διοικητικών και Υπηρεσιακών Πειθαρχικών 
Συμβουλίων των Οργανισμών που εποπτεύονται από το Υπουργείο, σε 


συνεργασία με τις κατ’ αντικείμενο αρμόδιες Υπηρεσίες του. Υπουρ¬ 
γείου». 

Άρθρο 4 

Οι αρμοδιότητες της τεχνικής υπηρεσίας με στοιχεία δδ’, εε' και στστ' 
(άρθρο 16 του Π.Δ. 368/89) μεταφέρονται στο τμήμα διοικητικής μέ¬ 
ριμνας της Διεύθυνσης Οικονομικού με στοιχεία αα, ββ και γγ. 

Άρθρο 5 

Καταργείται η παρ. 3 του άρθρου 24 του Π.Δ. 368/89. 

Άρθρο 6 

1. Στην παράγρ. 1 του άρθρου 27 του Π.Δ. 368/89 τίθεται νέα περί¬ 
πτωση α' ως εξής: 

«α) Τον Νομικό Σύμβουλο της Νομικής Διεύθυνσης του Υπουργείου 
Εργασίας ως Πρόεδρο, με αναπληρωτή του τον Πάρεδρο της αυτής Νο¬ 
μικής Διεύθυνσης, που ορίζεται με την απόφαση συγκρότησης του συμ¬ 
βουλίου.» 

2. Η περίπτωση στ’ της ίδιας ως άνω παραγράφου καταργείται, οι δε 
περιπτώσεις α' έως ε' αυτής αναριθμούνται σε β' έως στ’. 

Άρθρο 7 

Προϊστάμενοι οργανικών θέσεων. 

1. Της Διεύθυνσης Οικονομικού προΐσταται υπάλληλος του Κλάδου 
ΠΕ Δ/κού. 

2. Την Τμημάτων προΐστανται υπάλληλοι του κλάδου ΠΕ Δ/κού ή 
ΤΕ Δ/κού ή ΔΕ Δ/κού. 

Άρθρο 8 

Η συσταθείσα με το Π:Δ. 152/1991 (ΦΕΚ 61/Α’) Διεύθυνση Επι¬ 
θεώρησης υπάγεται στη Γενική Διεύθυνση Διοικητικής Υποστήριξης. 

Άρθρο- 9 

Το άρθρο 6 του Π.Δ. 152/1991 (ΦΕΚ 61/Α’) αντικαθίσταται ως 
εξής: 

«Προϊστάμενοι οργανικών θέσεων. 

Της Διεύθυνσης Πληροφορικής και των Τμημάτων προΐστανται 
υπάλληλοι του Κλάδου ΠΕ Πληροφορικής ή ΠΕ Μηχανικών ή ΠΕ Θε¬ 
τικών Επιστημών.» 

Άρθρο 10 

Στην περίπτωση β' της παραγρ. 3 του άρθρου 18 του Π.Δ. 436/ 
1991 (ΦΕΚ 159/Α') οι λέξεις «Χημικών Εργαστηρίων», αντικαθίστα¬ 
νται με τις λέξεις «οδηγών αυτοκινήτων». 

Άρθρο 11 

Στα συλλογικά όργανα του Υπ. Εργασίας που προεδρεύει ο Γεν. 
Γραμματέας αυτού, σε περίπτωση κωλύματος ή απουσίας του, αναπλη¬ 
ρώνεται από Ειδικό Γραμματέα ή Γεν. Δ/ντή του Υπ. Εργασίας. 

Άρθρο 12 

Η δαπάνη που θα προκληθεί από την εφαρμογή του εν λόγω δ/τος θα 
καλυφθεί από τον Προϋπολογισμό του Υπ. Εργασίας στον οποίο έχει 
γραφτεί σχετική πίστωση στον Κωδικό Αριθμό Εξόδου (ΚΑΕ) 0237. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 25 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ ' 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΣΩΤΗΡΗΣ ΚΟΥΒΕΛΑΣ ΑΡΙΣΤΕΙΔΗΣ ΚΑΛΑΝΤΖΑΚΟΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΚΩΝ/ΝΟΣ ΓΙΑΤΡΑΚΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 294 (3) 

Σύσταση ενιαίας επιχείρησης ύδρευσης και αποχέτευσης με το όνομα 

«ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 

ΤΗΣ ΚΟΙΝΟΤΗΤΑΣ ΚΥΝΟΠΙΑΣΤΩΝ του Νομού ΚΕΡΚΥ¬ 
ΡΑΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/1980 «περί 
κινήτρων διά την ίδρυσιν επιχειρήσεων Υδρεύσεως καί Αποχετεύσεως» 

(ΦΕΚ 191/Α'/23.8.1980* 

2. Τις διατάξεις του άρθρου 261 του Δ.Κ.Κ. (Π.Δ. 323/1989, 
ΦΕΚ 146/Α·). 

3. Την αριθ. 342 της 7ης Ιουλίου 1992 γνωμοδότηση του Συμβου¬ 
λίου της Επικράτειας, με πρόταση του Υπουργού Εσωτερικών, αποφα¬ 
σίζουμε: 

Άρθρο 1 

Σύσταση. 

Εγκρίνονται οι αριθ. 62/1991 και 11/1992 αποφάσεις του Κοινο¬ 
τικού Συμβουλίου Κυνοπιαστών του Νομού Κέρκυρας, που αφορούν τη 
σύσταση στην ομώνυμη Κοινότητα ενιαίας επιχείρησής ύδρευσης και 
αποχέτευσης, που έχει ως εξής: 

1. Συνιστάται στην Κοινότητα Κυνοπιαστών του Νομού Κέρκυρας 
ενιαία επιχείρηση ύδρευσης και αποχέτευσης με το όνομα «ΚΟΙΝΟ¬ 
ΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΤΗΣ ΚΟΙΝΟ¬ 
ΤΗΤΑΣ ΚΥΝΟΠΙΑΣΤΩΝ ΝΟΜΟΥ ΚΕΡΚΥΡΑΣ» (άρθρο 1 παρ. 1 Ν. 
1069/1980). 

2. Η Κοινοτική Επιχείρηση Ύδρευσης και Αποχέτευσης είναι νομικό 
πρόσωπο ιδιωτικού δικαίου με κοινωφελή χαρακτήρα και διέπεται ως 
προς τη διοίκηση και οργάνωσή της και ως προς την εκτέλεση, λειτουρ-, 
για και συντήρηση των έργων της αρμοδιότητάς της καθώς και τις πη¬ 
γές χρηματοδότησής της από τις διατάξεις του Ν. 1069/1980. Για τα 
λοιπά θέματα εφαρμόζονται οι διατάξεις του Π.Δ. 323/1989 και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/1980). 

3. Έδρα της επιχείρησης είναι το χωριό Κυνοπιάστες στου Νομού 
Κερκύρας (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η περιφέρεια της 
Κοινότητας Κυνοπιαστών (άρθρο 1 παρ. 3 Ν. 1069/1980). 

5. Η σύσταση της επιχείρησης δικαιολογείται γιατί: α) με τη σύσταση 
αυτής σύμφωνα με τις διατάξεις του Ν. 1069/1980, έχει διοικητική 
και οικονομική αυτοτέλεια και ευελιξία, αντιμετωπίζεται ριζικά, μεθο¬ 
δικά και μακροχρόνια όλο το κύκλωμα ύδρευσης και αποχέτευσης της 
Κοινότητας Κυνοπιαστών με την εκτέλεση και λειτουργία των συναφών 
έργων ύδρευσης, και β) εξασφαλίζεται η χρηματοδότηση των έργων αυ¬ 
τών από το Πρόγραμμα Δημοσίων Επενδύσεων, από δανειοδότηση και 
από ίδιους πόρους που προβλέπονται υπέρ της Επιχείρησης από το Ν. 
1069/1980 (άρθρο 1 παρ. 2 Ν. 1069/1980). 

Άρθρο 2 
Εκμετάλλευση. 

Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχείρησης ενεργεί- 
ται σύμφωνα με τις διατάξεις του Ν. 1069/1980 (άρθρο 1 παρ. 3 Ν. 
1069/1980). 

Άρθρο 3 
Περιουσία. 

Περιουσία της επιχείρησης: 

Στην περιουσία της επιχείρησης ανήκουν τα έργα ύδρευσης και απο¬ 
χέτευσης της περιοχής αρμοδιότητας της επιχείρησης τα οποία εκτελέ- 
σθηκαν ή θα εκτελεσθούν με βάση τις μελέτες που εγκρίθηκαν ή θα 
εγκριθούν, όλοι οι υπόνομοι που υπάρχουν και οι εγκαταστάσεις ύδρευ¬ 
σης και αποχέτευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δίκτυο, καθώς 
επίσης και οι μονάδες επεξεργασίας πόσιμου ύδατος και υγρών αποβλή¬ 
των (άρθρο 1 παρ. 3 Ν. 1069/1980). 


Άρθρο 4 
Έσοδα, ό 

Έσοδα της επιχείρησης κατά τις διατάξεις των άρθρων 10 έως 16 
και 27 και 28, του Ν. 1069/1980, είναι: 

α) Το ειδικό τέλος για τη μελέτη, κατασκευή και επέκταση των έρ¬ 
γων ύδρευσης και αποχέτευσης, για μία δεκαετία από της 1ης Ιανουά¬ 
ριου του επομένου από τη σύσταση της επιχείρησης έτους, που υπολογί¬ 
ζεται σε ποσοστό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/1980). 

β) Το ειδικό τέλος 3% επί του ακαθάριστου εισοδήματος από οικοδο¬ 
μές που βρίσκονται στην περιφέρεια του Δήμου, το οποίο καταβάλλεται 
για μια δεκαετία από την έναρξη του επόμενου από τη σύσταση της επι¬ 
χείρησης έτους (άρθρο 10 παρ. 1 εδ. β’ και 12 Ν. 1069/1980). 

γ) Δωρεάν επιχορήγηση από το πρόγραμμα δημοσίων επενδύσεων σε 
ποσοστό μέχρι 35% επί των δαπανών μελετών και κατασκευών των 
κάθε φύσεως έργων ύδρευσης και αποχέτευσης αρμοδιότητας της επι¬ 
χείρησης (άρθρο 10 παρ. 1 εδ. ια' και 13 Ν. 1069/1980). 

δ) Το τέλος σύνδεσης μετά του δικτύου της αποχέτευσης (άρθρο 10 
παρ. 1 εδ. γ Ν. 1069/1980). 

ε) Η δαπάνη διακλαδώσεως και συνδέσεως με τον αγωγό της ύδρευ¬ 
σης και της αποχέτευσης (άρθρο 10 παρ. 1 εδ. δ' Ν. 1069/1980). 

στ) Το τέλος σύνδεσης μετά του δικτύου της ύδρευσης (άρθρο 10 παρ. 
1 εδ. ε' Ν. 1069/1980). 

ζ) Το τέλος χρήσεως υπονόμων (άρθρα 10 παρ. 1 εδ. στ' και 16 Ν. 
1069/1980). 

η) Η αξία ύδατος που καταναλώνεται (άρθρο 10 παρ. 1 εδ. ζ 1 Ν. 
1069/1980). 

θ) Η εγγύηση χρήσεως του υδρομετρητή (άρθρο 10 παρ. Γεδ. η' Ν. 
1069/1980). 

ι) Η δαπάνη μετατόπισης αγωγών διακλαδώσεων και συνδέσεων 
ύδρευσης ή αποχέτευσης υδρομετρητών ή άλλων συναφών εργασιών 
(άρθρο 10 παρ. 1 εδ. θ' Ν. 1069/1980). 

ια) Οι συνεισφορές τρίτων για την εκτέλεση κατά προτεραιότητα έρ¬ 
γων (άρθρο 10 παρ. 1 εδ. Γ Ν. 1069/1980). 

ιβ) Οι πρόσοδοι από την περιουσία ή το τίμημα από την εκποίηση αυ¬ 
τής (άρθρο 10 παρ. 1 εδ. ιβ’ Ν. 1069/1980). 

ιγ) Δάνεια, κληρονομιές, δωρεές και λοιπές επιχορηγήσεις (άρθρο 10 
παρ. 1 εδ. ιγ’ Ν. 1069/1980). 

ιδ) Έσοδα που εισπράττονται από την εφαρμογή των διατάξεων των 
άρθρων 27 και 28 Ν. 1069/1980, καθώς και κάθε άλλη νόμιμη πρό¬ 
σοδος. 

Άρθρο 5 
Διοίκηση. 

1. Η επιχείρηση διοικείται από διοικητικό συμβούλιο, που αποτελεί- 
ται από επτά μέλη, τα οποία ορίζονται μαζί με αναπληρωτές από το 
Κοινοτικό Συμβούλιο. Από τα μέλη αυτά: α) τέσσερις (4) είναι αιρετοί 
εκπρόσωποι της Κοινότητας, β) δύο (2) είναι κάτοικοι της Κοινότητας 
που έχουν πείρα ή γνώσεις σχετικές με το αντικείμενο της Επιχείρησης, 
γ) ένας (1) είναι εκπρόσωπος των εργαζομένων σε περίπτωση που αυτή 
απασχολεί άνω των είκοσι (20) εργαζομένων, οπότε μειώνεται κατά 
έναν ο αριθμός των κατοίκων της Κοινότητας, και δ) ένας (1) είναι εκ¬ 
πρόσωπος κοινωνικού φορέα της περιοχής (Αγροτικού Συνεταιρισμού 
της Κοινότητας). 

2. Το Κοινοτικό Συμβούλιο ορίζει από τα μέλη του διοικητικού συμ¬ 
βουλίου τον Πρόεδρο και τον Αντιπρόεδρό του (άρθρο 3 παρ. 1 Ν. 
1069/1980 και 261 Π.Δ. 323/1989). 

3. Η θητεία του Διοικητικού Συμβουλίου ακολουθεί τη θητεία του 
Κοινοτικού Συμβουλίου και λήγει μόλις εγκατασταθούν τα νέα μέλη 
(άρθρο 3 Ν: 1069/1980, άρθρο 261 Π.Δ. 323/1989). 

4. Ο Πρόεδρος του Διοικητικού Συμβουλίου εκπροσωπεί την επιχεί¬ 
ρηση σε όλες τις σχέσεις της, δικαστικές ή εξώδικες και σε περίπτωση 
απουσίας ή κωλύματος αυτού, ο Αντιπρόεδρος (άρθρο 5 παρ: 4 Ν. 
1069/1980). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εσωτερικών αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 25 Αυγοϋστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΝΙΚΟΛΑΟΣ ΚΛΕΙΤΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 295 (4) 

Μεταφορά έδρας Κοινότητας Κρυφοβού της Επαρχίας Δωδώνης του 
Νομού Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 10 παρ. 2 και 276 του Δημοτικού και 
Κοινοτικού Κώδικα (Π.Δ. 323/1989, ΦΕΚ 146/Α'). 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α"), σε συνδυασμό με τις διατάξεις 
του άρθρου 4 του Π.Δ. 137/1986 «συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (ΦΕΚ 51/Α'/ 
1986). 

3. Την 26/1992 απόφαση του Κοινοτικού Συμβουλίου Κρυφοβού 
της επαρχίας Δωδώνης του Νομού Ιωαννίνων, για μεταφορά της έδρας 
της Κοινότητας από τον ομώνυμο συνοικισμό στον συνοικισμό «Κάτω 
Κρυφοβού». 

4. Την 335/92 γνωμοδότηση του Συμβουλίου της Επικράτειας, με 
πρόταση του Υπουργού Εσωτερικών, αποφασίζουμε: 

Άρθρο μόνο 

Η έδρα της Κοινότητας Κρυφοβού της επαρχίας Δωδώνης του νομού 
Ιωαννίνων μεταφέρεται από το συνοικισμό «Κρυφοβού» στον συνοικισμό 
«Κάτω Κρυφοβού». 

Στον Υπουργό Εσωτερικών αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 25 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΝΙΚΟΛΑΟΣ ΚΛΕΙΤΟΣ 
-♦-— 

ΠΡΟΕΔΡΙΚΟ ΔΙΑΤΑΓΜΑ ΥΠ' £ΡΙΘ. 296 (5) 

Μετονομασία θέσης στο Νομό Αιτωλίας και Ακαρνανίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 3 και 276 του δημοτικού και 
κοινοτικού κώδικα (Π.Δ. 323/89, 146Α). 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (137 Α'), σε συνδυασμό με τις διατάξεις του άρ¬ 
θρου 4 του Π.Δ. 137/86 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» 51/1986 Α’. 

3. Την γνώμη του δημοτικού συμβουλίου Μεσολογγίου που διατυ¬ 
πώθηκε στην 214/1991 απόφασή του και αφορά τη μετονομασία της 
θέσης «Κολοκυθιές». 

4. Την 324/1992 γνωμοδότηση του Συμβουλίου της Επικράτειας, 
με πρόταση του Υπουργού Εσωτερικών, αποφασίζουμε: 

Άρθρο μόνο 

Η θέση «Κολοκυθιές» που βρίσκεται στην περιφέρεια του Δήμου Με¬ 
σολογγίου της Επαρχίας Μεσολογγίου του Νομού Αιτωλίας και Ακαρ¬ 
νανίας μετονομάζεται·σε «Φιλοθέη». 


Στον Υπουργό Εσωτερικών, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΝΙΚ. ΚΛΕΙΤΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 297 (6) 

Τροποποίηση και συμπλήρωση του Π.Δ. 349/1990 «Χορήγηση και 

επέκταση αδειών ικανότητας οδηγού και χειριστή υπηρεσιακών αυ¬ 
τοκινήτων και μηχανημάτων στους Πυροσβεστικούς Υπαλλήλους» 

(ΦΕΚ 139/Α’) και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 εδάφ. α, δ, στ και ζ του άρθρου 
11 του Ν. 1481/1984 «Οργανισμός Υπουργείου Δημόσιας Τάξης» (Α' 
152) όπως το άρθρο αυτό αντικαταστάθηκε από την παράγραφο 1 του 
άρθρου 1 του Ν. 1590/1986 «Τροποποίηση διατάξεων του Ν. 1481/ 
1984 και άλλες διατάξεις» (Α' 49). 

2. Τις διατάξεις της παραγρ. 2 του άρθρου 1 του Ν. 1590/1986. 

3. Τις διατάξεις του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α' 51). 

4. Τις διατάξεις των άρθρων 7, 8 και 9 του Π.Δ. 255/1984 «Προ¬ 
σαρμογή της Νομοθεσίας προς τις διατάξεις των οδηγιών 80/1263/ 
Ε.Ο.Κ. της 4 Δεκεμβρίου 1980 κ.λπ» (Α' 100) όπως τα άρθρα 7 και 9 
αντικαταστάθηκαν αντίστοιχα από τα άρθρα 2 και 3 του Π.Δ. 58/ 
1989 «Τροποποίηση Π.Δ. 255/1984 κ.λπ» (Α' 28). 

5. Την 359/1992 γνωμοδότηση του Συμβουλίου της Επικράτειας 
μετά από πρόταση του Υπουργού Δημόσιας Τάξης, αποφασίζουμε: 

Άρθρο 1 

Τροποποίηση και συμπλήρωση του Π.Δ. 349/1990 

1. Ο τίτλος του Π.Δ. 349/1990 (Α' 139) αντικαθίσταται ως εξής: 
«Χορήγηση και επέκταση αδειών ικανότητας οδηγού και χειριστή υπη¬ 
ρεσιακών αυτοκινήτων μοτοσυκλέτών και μηχανημάτων στους Πυρο¬ 
σβεστικούς Υπαλλήλους». 

2. Η παράγραφος 1 του άρθρου 1 του ίδιου Π.Δ/τος αντικαθίσταται 
ως εξής: 

«1. Για την κάλυψη των αναγκών του Πυροσβεστικού Σώματος, το 
οποίο είναι κατ’ εξοχήν μηχανοκίνητο, χορηγείται από τον Αρχηγό του 
στους πυροσβεστικούς υπαλλήλους άδεια ικανότητας οδηγού υπηρεσια¬ 
κών αυτοκινήτων, μοτοσυκλέτών και άδεια ικανότητας χειριστή ειδι¬ 
κών υπηρεσιακών μηχανημάτων και αυτοκινήτων, σύμφωνα με όσα 
ορίζονται στα επόμενα άρθρα αυτού του Διατάγματος». 

3. Στο άρθρο 2 του ίδιου Π.Δ/τος προστίθεται παράγραφος 3 που 
έχει ως εξής: 

«3. Η άδεια ικανότητας οδηγού υπηρεσιακών μοτοσυκλέτών μπορεί 
να χορηγηθεί μόνο στους κατόχους αντίστοιχης πολιτικής άδειας που 
έχει χορηγηθεί από Υπηρεσίες του Υπουργείου Μεταφορών και Επικοι¬ 
νωνιών για τους οποίους εφαρμόζονται ανάλογα οι διατάξεις των άρ¬ 
θρων 5 και 7 παράγρ. 1 περίπτωση γ' του παρόντος. Οι υπηρεσιακές 
άδειες χορήγησης μοτοσυκλέτών αφαιρούνται στις περιπτώσεις και με 
τη διαδικασία που προβλέπουν οι διατάξεις του άρθρου 10 του παρό¬ 
ντος. 

4. Στην παράγραφο 4 του άρθρου 8 του ίδιου Π.Δ/τος προστίθεται 
δεύτερο εδάφιο που έχει ως εξής: 

«Σ’ ότι αφορά τις ελάχιστες απαιτήσεις υγείας των υποψηφίων για 
επέκταση υπηρεσιακών αδειών εφαρμόζονται ανάλογα οι ισχύουσες 
σχετικές διατάξεις για την επέκταση των αντίστοιχων πολιτικών αδειών 
οδήγησης από τις Υπηρεσίες του Υπουργείου Μεταφορών και Επικοι¬ 
νωνιών». 

5. Η περίπτωση β του άρθρου 11 του ίδιου Π.Δ/τος αντικαθίσταται 
ως εξής: 

«β. Βεβαίωση του εκτελούντα την υγειονομική υπηρεσία γιατρού ότι 
ο υποψήφιος έχει τις ελάχιστες προϋποθέσεις σωματικής και διανοητι¬ 
κής ικανότητας που προβλέπονται από την κείμενη νομοθεσία για την 
απόκτηση άδειας οδήγησης αυτοκινήτου από τις υπηρεσίες του Υπουρ- 

γβίου Μεταφορών και Επικοινωνιών». 

6. Η παράγραφος 1 του άρθρου 12 του ίδιου Π.Δ/τος αντικαθίσταται 
ως εξής: 

«1.0 τύπος της υπηρεσιακής άδειας ικανότητας οδηγού και χειριστή 
ειδικών υπηρεσιακών μηχανημάτων, αυτοκινήτων και μοτοσυκλετών 
καθορίζεται με απόφαση του Αρχηγού Πυροσβεστικού Σώματος». 

Άρθρο 2 
Άλλες διατάξεις 

Σε ότι αφορά τη διαδικασία και τον τρόπο επιλογής για κατάταξη 
των υποψηφίων υγειονομικών αξιωματικών του Πυροσβεστικού Σώμα¬ 
τος εφαρμόζονται αναλόγως οι διατάξεις της παραγράφου 2 του άρθρου 
1 του Π.Δ. 365/1990 (Α' 144). 

Άρθρο 3 
Έναρξη ισχύος 

. Η ισχύς του παρόντος Προεδρικού Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 25 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

-♦- 

Α ΠΟΦΑΣΕΙ Σ 

Αριθ. 774 . (7) 

1. Διακίνηση ιδιωτικών επιταγών μέσω του τραπεζικού συστήματος. 2. 

Τρεχούμενοι λογαριασμοί καταθέσεων. 

(Συνεδρίαση 502/23.6.92, θέμα 3) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Τις διατάξεις που ισχύουν για τη διακίνηση ιδιωτικών επιταγών 
μέσω των πιστωτικών ιδρυμάτων καθώς και για τους τρεχούμενους λο¬ 
γαριασμούς καταθέσεων. 

β) Τη σκοπιμότητα κωδικοποίησης σε ενιαίο κείμενο των πιο πάνω 
διατάξεων καθώς και εναρμόνισής τους με το άρθρο 11 του Ν. 
1957/91 (ρυθμίσεις τραπεζικών συναλλαγών και συναφών θεμά¬ 
των). 

γ) Την παρασχεθείσα δυνατότητα στην Τράπεζα της Ελλάδος να 
ελέγχει τους λογαριασμούς καταθέσεων, αποφάσισε: 

Να τροποποιήσει και κωδικοποιήσει τις διατάξεις σχετικά με τη δια¬ 
κίνηση ιδιωτικών επιταγών μέσω του τραπεζικού συστήματος καθώς 
και τις διατάξεις που αφορούν τους τρεχούμενους λογαριασμούς κατα¬ 
θέσεων, ως ακολούθως: 

Α. ΕΠΙΤΑΓΕΣ 

I. Διακίνηση των ιδιωτικών επιταγών μέσω του τραπεζικού συστή¬ 
ματος. 

Οι ιδιωτικές επιταγές φέρονται σε χρέωση των λογαριασμών σε βά¬ 
ρος των οποίων σύρονται με αξία (νΑΓΕΙΙΚ) της ημερομηνίας πληρω¬ 
μής τους από τις τράπεζες ή άλλα πιστωτικά ιδρύματα. 

Το προϊόν ιδιωτικής επιταγής, εφόσον αυτή αγοράζεται από την Τρά¬ 
πεζα ή άλλο πιστωτικό ίδρυμα, φέρεται σε πίστωση του λογαριασμού 
του κομιστή με αξία (νΑΙΈΙΓΚ): 

α) εφόσον η επιταγή σύρεται σε βάρος λογαριασμού που τηρείται: 

ι) στο ίδιο ή σε άλλο κατάστημα της ίδιας τράπεζας που λειτουργεί 
στην ίδια πόλη 

ιι) σε κατάστημα της ίδιας ή άλλης τράπεζας και τα δύο καταστή¬ 
ματα είναι άμεσα συνδεδεμένα με ηλεκτρονικό υπολογιστή: 

- της ημερομηνίας αγοράς της επιταγής, αν ο πιστούμενος λογαρια¬ 
σμός είναι άτοκος. 

- της επόμενης εργάσιμης ημέρας από την ημερομηνία αγοράς της 
επιταγής, αν ο πιστούμενος λογαριασμός είναι έντοκος, 


β) εφόσον η επιταγή σύρεται σε βάρος άλλου καταστήματος της ίδιας 
τράπεζας που λειτουργεί σε άλλη πόλη, αλλά τα δύο καταστήματα δεν 
είναι άμεσα συνδεδεμένα με ηλεκτρονικό υπολογιστή: 

- της τρίτης, το αργότερο, εργάσιμης ημέρας από την ημερομηνία 
αγοράς της επιταγής, 

γ) εφόσον η επιταγή σύρεται σε βάρος καταστήματος άλλης τράπεζας 
που λειτουργεί στην ίδια πόλη αλλά τα δύο καταστήματα δεν είναι 
άμεσα συνδεδεμένα με ηλεκτρονικό υπολογιστή: 

- της τέταρτης, το αργότερο, εργάσιμης ημέρας από την ημερομηνία 
αγοράς της επιταγής 

δ) εφόσον η επιταγή σύρεται σε βάρος άλλης τράπεζας που λειτουργεί 
σε άλλη πόλη, αλλά τα δύο καταστήματα δεν είναι άμεσα συνδεδεμένα 
με ηλεκτρονικό υπολογιστή: 

- της έβδομης, το αργότερο, εργάσιμης ημέρας από την ημερομηνία 
αγοράς της επιταγής. 

Εάν η ημερομηνία προτίθεταινα εμφανίσει επιταγή, την οποία έχει 
καταγράψει στο προβλεπόμενο στο άρθρο 11 του Ν. 1957/1991 πινά¬ 
κιο, προς πληρωμή, πριν από την αναγραφόμενη στην επιταγή ημερο¬ 
μηνία έκδοσης, υποχρεούται να γνωστοποιήσει τούτο στο αρμόδιο όρ¬ 
γανο εσωτερικού ελέγχου της. 

Οι τράπεζες στις οποίες τηρούνται οι λογαριασμοί, υποχρεούνται, 
εφόσον διαπιστώνουν ότι οι επιταγές είναι ακάλυπτες, να τις αναγγέ- 
λουν στην Ένωση Ελληνικών Τραπεζών από την επομένη εργάσιμη 
ημέρα της εμφάνισής τους προς πληρωμή. 

Σε περιπτώσεις ακάλυπτων επιταγών που σφραγίζονται από κατά¬ 
στημα της ίδιας τράπεζας άλλο από αυτό στο οποίο τηρείται ο λογαρια¬ 
σμός καταθέσεων, η αναγγελία της ακάλυπτης επιταγής στην Ένωση 
Ελληνικών Τραπεζών πραγματοποιείται από το κατάστημα στο οποίο 
τηρείται ο λογαριασμός ευθύς ως το κατάστημα αυτό παραλάβει φωτο¬ 
αντίγραφο της επιταγής από το κατάστημα της ίδιας τράπεζας που τη 
σφράγισε. 

Η διαδικασία της αναγγελίας αφορά τόσο τις ακάλυπτες επιταγές 
που διακινήθηκαν μέσω του τραπεζικού συστήματος, όσο και εκείνες 
που εμφανίστηκαν απ’ ευθείας από τους κομιστές. 

Η Ένωση Ελληνικών Τραπεζών έχει υποχρέωση να αναγγέλλει, 
πλην οιν άλλως καθορίζεται από την εκάστοτε ισχύουσα σχετική νομοθε¬ 
σία, μέχρι την 20η κάθε μήνα στην Εισαγγελική Αρχή για την ποινική 
δίωξη των εκδοτών, με κατάσταση που θα περιλαμβάνει όσα στοιχεία 
κρίνονται αναγκαία από το Υπουργείο Δικαιοσύνης, τις ακάλυπτες επι¬ 
ταγές που εμφανίστηκαν εντός οκταημέρου από την ημερομηνία έκδο¬ 
σής τους και έχουν αναγγελθεί από τις τράπεζες κατά τη διάρκεια του 
προηγούμενου μήνα. Η υποχρέωση αυτή ισχύει και για τις ακάλυπτες 
επιταγές οι οποίες πιστοποιήθηκαν μετά τη θέση σε ισχύ του Ν. 1957/ 
91. 

II. Καταθέσεις όψεως 

1. Επιτρέπεται η καταβολή τόκων επί των πιστωτικών υπολοίπων 
των λογαριασμών καταθέσεων όψεως με επιτόκιο ελεύθερα καθοριζό¬ 
μενο από τις τράπεζες, ενώ το επιτόκιο των χρεωστικών υπολοίπων κα¬ 
θορίζεται ελεύθερα από τις τράπεζες με τον περιορισμό του κατωτάτου 
ορίου που προβλέπεται στην παρ. α της.ΠΔ/ΤΕ 2091/11.6.92. 

2. Επιτρέπεται η χρηματοδότηση με βάση τους ισχύοντες πιστωτι¬ 
κούς κανόνες των επιχειρήσεων και επαγγελματιών μέσω υπεραναλή¬ 
ψεων από λογαριασμούς καταθέσεων όψεως. ' 

3. Εφόσον ο δικαιούχος λογαριασμού καταθέσεως όψεως εκδόσει σε 
διάστημα δώδεκα μηνών ακάλυπτες επιταγές συνολικού ποσού που 
υπερβαίνει το ποσό των δραχμών διακοσίων χιλιάδων (δρχ. 200.000), 
οι τράπεζες που τηρούν λογαριασμούς όψεως του ίδιου καταθέτη οφεί¬ 
λουν να ενεργήσουν για την επιστροφή των βιβλιαρίων επιταγών που 
τυχόν βρίσκονται στην κατοχή του. Νέο βιβλιάριο επιταγών επιτρέπεται 
να χορηγηθεί μετά παρέλευση δώδεκα (ϊ 2) τουλάχιστον μηνών από την 
έκδοση της τελευταίας ακάλυπτης επιταγής κι εφόσον έχουν στο μεταξύ 
τακτοποιηθεί, οι σχετικές οφειλές. 

Β. ΤΡΕΧΟΥΜΕΝΟΙ ΛΟΓΑΡΙΑΣΜΟΙ ΚΑΤΑΘΕΣΕΩΝ 

1. Επιτρέπεται στις εμπορικές τράπεζες, την Αγροτική Τράπεζα της 
Ελλάδος, την Εθνική Κτηματική Τράπεζα της Ελλάδος, την Εθνική 
Στεγαστική Τράπεζα της Ελλάδος και στο Ταχυδρομικό Ταμιευτήριο 
να τηρούν τρεχούμενους λογαριασμούς καταθέσεων, ατομικούς ή κοι¬ 
νούς, μόνο στο όνομα φυσικών προσώπων. Κάθε καταθέτης δικαιούται 
να τηρεί σε κάθε πιστωτικό ίδρυμα ένα μόνο ατομικό τρεχούμενο λογα¬ 
ριασμό καταθέσεων και ένα κοινό. 

2. Το άνοιγμα του λογαριασμού θα γίνεται με την υποβολή υπεύθυ¬ 
νης δήλωσης του άρθρου 8 του Ν. 1599/86 από τον καταθέτη ότι κατά 
το τελευταίο δωδεκάμηνο δεν έχει εκδόσει ακάλυπτες επιταγές και δεν 

θα χρησιμοποιήσει το λογαριασμό για εμπορικούς σκοπούς. 

3. Οι πληρωμές από τον τρεχούμενο λογαριασμό καταθέσεων μπορεί 
να γίνονται με επιταγές ή με εντολές (πάγιες ή κατά περίπτωση) του κα¬ 
ταθέτη. Οι εν λόγω λογαριασμοί μπορούν να χρεώνονται κατόπιν συμ¬ 
φωνίας πιστωτικού ιδρύματος και καταθέτη και με δαπάνες προερχόμε¬ 
νες από τη χρήση τραπεζικών καρτών. 

4. Επιτρέπεται, κατόπιν συμφωνίας πιστωτικού ιδρύματος και κατα¬ 
θέτη, η δημιουργία χρεωστικού υπολοίπου στον τρεχούμενο λογαριασμό 
μέχρι ποσού δραχμών διακοσίων χιλιάδων (δρχ, 200.000). , 

Τα επιτόκια των χρεωστικών υπολοίπων, με την επιφύλαξη της παρ. 
α της ΠΔ/ΤΕ 2091/11.6.92, καθώς και των πιστωτικών υπολοίπων 
καθορίζονται ελεύθερα από τις τράπεζες. 

5. Τα πιστωτικά υπόλοιπα των πιο πάνω λογαριασμών υπόκεινται σε 
δεσμεύσεις επί των καταθέσεων, αντίστοιχες με αυτές που ισχύουν επί 
καταθέσεων ταμιευτηρίου. 

6. Επιτρέπεται στα πιστωτικά ιδρύματα της παρ. Β/1 να εγγυώνται 
τις επιταγές που σύρονται σε βάρος του τρεχούμενου λογαριασμού πελα¬ 
τών τους. Η εγγύηση της επιταγής θα παρέχεται με «ΚΑΡΤΑ ΕΓΓΥΗ¬ 
ΣΗΣ ΕΠΙΤΑΓΗΣ» που θα εκδίδεται από το πιστωτικό ίδρυμα, το δε εγ¬ 
γυημένο ύψος ανά επιταγή θα καθορίζεται ελεύθερα. 

7. Με την επιφύλαξη των κυρώσεων που προβλέπουν άλλες διατά¬ 
ξεις, αν ο καταθέτης εκδόσει σε διάστημα δώδεκα μηνών επιταγές συνο¬ 
λικού ποσού άνω των δραχμών πενήντα χιλιάδων (50.000) καθ’ υπέρ¬ 
βαση του υπολοίπου του λογαριασμού του ή του συμφωνημένου ανωτά- 
του ορίου χρεωστικού υπολοίπου, χρησιμοποιήσει το λογαριασμό για 
εμπορικούς σκοπούς ή καθ’ υπέρβαση του συμφωνημένου ανώτατου 
ορίου χρεωστικού υπολοίπου (με χρήση εντολών) ή τηρεί λογαριασμούς 
περισσότερους από τους προβλεπόμενόυς στην παράγραφο 1, το πιστω¬ 
τικό υπόλοιπο του τρεχούμενου λογαριασμού γίνεται άτοκο για τους 
δώδεκα (12) προηγούμενους μήνες και δεν θα χορηγείται νέο βιβλιάριο 
επιταγών κατά τους δώδεκα (12) τουλάχιστον επόμενους μήνες από τη 
διαπίστωση της παράβασης και εφόσον έχουν στο μεταξύ τακτοποιηθεί 
οι σχετικές οφειλές. Το πιστωτικό ίδρυμα που διαπιστώνει παράβαση 
οφείλει να ενεργήσει για την επιστροφή του βιβλιαρίου επιταγών που τυ¬ 
χόν βρίσκεται στην κατοχή του καταθέτη και να αναγγείλει την παρά¬ 
βαση στην Ένωση Ελληνικών Τραπεζών. 

8. Τα πιστωτικά ιδρύματα υποχρεούνται να αποστέλλουν σε τακτά 
χρονικά διαστήματα, τουλάχιστο ανά τρίμηνο, στους καταθέτες που το 
επιθυμούν αντίγραφο κίνησης του λογαριασμού (βχίταίΐ). 

9. Διευκρινίζεται ότι οι συνέπειες της ως άνω παραγράφου 7 ισχύουν, 
σε περίπτωση παράβασης εκ μέρους δικαιούχου ατομικού τρεχούμενου 
λογαριασμού, και για τον κοινό λογαριασμό, καθώς και για οποιονδή- 
ποτε άλλο τρεχούμενο λογαριασμό καταθέσεων που τηρείται επ’ ονό- 
ματί του στο ίδιο πιστωτικό ίδρυμα. Σε περίπτωση, εξάλλου, παράβα¬ 
σης εκ μέρους δικαιούχου κοινού τρεχούμενου λογαριασμού, οι προβλε- 
πόμενες συνέπειες επέρχονται και για τους ατομικούς τρεχούμενους λο¬ 
γαριασμούς που τηρεί καθένας από τους δικαιούχους του κοινού λογα¬ 
ριασμού. 


ΛΟΙΠΕΣ ΔΙΑΤΑΞΕΙΣ 

1. Τα χρεωστικά υπόλοιπα των λογαριασμών όψεως καθώς και των 
τρεχούμενων λογαριασμών βαρύνονται με τις αντίστοιχες εισφορές υπέρ 
του κοινού λογαριασμού του άρθρου 1 του Ν. 128/75. 

2. Ανατίθεται στη Γενική Επιθεώρηση Τραπεζών της Τράπεζας της 
Ελλάδος η διενέργεια κατασταλτικών ελέγχων στις τράπεζες για τη 
διαπίστωση της τήρησης των διατάξεων της παρούσας απόφασης. 

3. Από την ημερομηνία δημοσίευσης της παρούσας απόφασης παύ¬ 
ουν να ισχύουν οι ΠΔ/ΤΕ 417/28.11.84, 418/28.11.84, 447/ 

29.1.85, 1094/3.7.87, 1553/5.6.89, 1585/6.7.89, 1597/ 
4.8.89 και οι αποφάσεις ΝΕ 712/5/16.5.53, ΕΝΠΘ 288/9/ 

19.12.85, 377/16/4.12.87, 470/1/4.3.91 και 493/1/3.2.92 
καθώς και κάθε άλλη διάταξη που έρχεται σε οιντίθεση με την παρούσα 
απόφαση. 

Η απόφαση αυτή να δημοσιευθεί στην Εφημερίδα της Κυβερνήαεως. 
Ο Πρόεδρος Τα μέλη Η Γραμματέας 

Ακριβές αντίγραφο 
Αθήνα, 20 Αυγούστου 1992 

Η Γραμματέας 
Μ. ΚΑΡΑΜΠΕΛΑ 

—-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο Προεδρικό Διάταγμα 236/16.7.1992, το οποίο δημοσιεύθηκε 
στο ΦΕΚ 124/Α’/16.7·92 και αφορά την «Άσκηση τηλεοπτικών δρα¬ 
στηριοτήτων στην Ελλάδα σε συμμόρφωση προς την οδηγία 89/552/ 
ΕΟΚ του Συμβουλίου των Ευρωπαϊκών Κοινοτήτων της 3.10.89», 
επιφέρονται οι παρακάτω διορθώσεις: 

1. Στο άρθρο 1 από το εσφαλμένο «για τον συντονισμό ορισμένων νο¬ 
μοθεσιών» στο ορθό «για τον συντονισμό ορισμένων νομοθετικών». 

2. Στο άρθρο 2 παρ. α) από το εσφαλμένο «πρώτη μετάδοση τηλεο¬ 
πτικών προγραμμάτων που προσδιορίζονται για το κοινό» στο ορθό 
«πρώτη μετάδοση τηλεοπτικών προγραμμάτων που προορίζονται για 
το κοινό». 

3. Στο άρθρο 3 παρ. 2 από το εσφαλμένο «ή καθ’ οιονδήποτε τρόπο 
θα θεωρηθούν υπαίτιοι» στο ορθό «ή που καθ’ οιονδήποτε τρόπο θα θεω¬ 
ρηθούν υπαίτιοι». 

Στην παρ. 5 εδ. δ' του ίδιου άρθρου από το εσφαλμένο «από την κοινο¬ 
ποίηση που προβλέπεται στο στοιχείο (γ)» στο ορθό «από την κοινοποί¬ 
ηση που προβλέπεται στο στοιχείο (γ)». 

Στο άρθρο 10 απαλείφεται η τρίτη παράγραφος, διότι είναι επανά¬ 
ληψη της δεύτερης παραγράφου του ίδιου άρθρου. 

(Από το Τπ. Προεδρίας της Κυβέρνησης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




